Ана Ахматова
Без свършване тече янтарен, тежък ден!…

Превод от руски: Иван Николов, 1974

chitanka.info

На М. Лозински

Без свършване тече янтарен, тежък ден!

О, невъзможна скръб, напразно ожидание!

И сребърния глас на Северен елен

тъгува в зоопарка за Северно сияние.

Едва сега разбрах, че има смръзнат сняг,

че има купел сив за болни и безхлебни

и шарени шейни летят в неверен бяг

под оня древен звън на куполи вълшебни.

1912

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.